**Išrašas**

**KLAIPĖDOS MIESTO SAVIVALDYBĖS TARYBA**

**FINANSŲ IR EKONOMIKOS KOMITETAS**

**POSĖDŽIO PROTOKOLAS**

2021-11-22 Nr. TAR-126

Posėdžio data – 2021 m. lapkričio 17 d.

Pradžia – 14.00 val. (nuotoliniu būdu).

Posėdžio pirmininkas – Aidas Kaveckis.

Posėdžio sekretorė – Lietutė Demidova.

16. SVARSTYTA. Klaipėdos valstybinio jūrų uosto direkcijos akcijų.

Pranešėjas – S. Budinas. Primena, kad Lietuvos Respublikos Seimas 2021 m. rugsėjo 16 d. priėmė Klaipėdos Valstybinio jūrų uosto įstatymo pakeitimus, ir nuo 2023-01-02 Klaipėdos valstybinio jūrų uosto direkcija bus pertvarkyta į akcinę bendrovę, kurios visos akcijos nuosavybės teise priklaus valstybei. Siekiant efektyvios Uosto direkcijos veiklos priežiūros ir valdymo, įstatyme numatyta, kad Uosto direkcijoje turi būti sudaromas kolegialus priežiūros organas – stebėtojų taryba ir kolegialus valdymo organas – valdyba, kurios pirmininkas skiriamas ir Uosto direkcijos vadovu. Paruoštu Klaipėdos miesto savivaldybės tarybos sprendimo projektu siūlo prašyti Lietuvos Respublikos Vyriausybės skirti 30 % būsimos akcinės bendrovės Klaipėdos valstybinio jūrų uosto direkcijos akcijų Klaipėdos miesto savivaldybei.

A. Barbšys primena, kad Miesto ūkio ir aplinkosaugos komitetas nutarė pritarti pateiktam sprendimo projektui su pastaba – kreiptis į Vyriausybę ir dėl įstatymo pakeitimo.

S. Budinas sako, kad atsižvelgęs į pastabas (Miesto ūkio ir aplinkosaugos, Miesto plėtros ir strateginio planavimo komitetų) pakoreguos sprendimo projektą taip: prašyti LRV inicijuoti LR Klaipėdos valstybinio jūrų uosto įstatymo 2 straipsnio 15 dalies pakeitimą numatant, kad 30 procentų būsimos AB Klaipėdos valstybinio jūrų uosto direkcijos akcijų priklausytų Klaipėdos miesto savivaldybei.

A. Kaveckis mano, kad dalis akcijų turėtų būti dovanojama. Kviečia pritarti S. Budino pateiktam sprendimo projektui su pakeitimais.

A. Vaitkus sutinka, kad Klaipėdos miestas turi gauti dalį akcijų ir dalyvauti (gavus akcijas) bendrovės valdyme keli asmenys. Mano, kad naudinga gauti dividendus (jei dar jų bus), svarbu kartu spręsti infrastruktūrinius projektus, naudoti gautas lėšas (akcijas), priiminėti bendrus sprendimus dėl uosto teritorijos. Pritaria, tokiai išreikštai politinei valiai ir pateiktam sprendimo projektui.

1. Kaveckis sako, kas situacija unikali, turime padaryti viską, kad tai virstų realybe.

NUTARTA. Pritarti pateiktam sprendimo projektui su pakeitimu - prašyti LRV inicijuoti LR Klaipėdos valstybinio jūrų uosto įstatymo 2 straipsnio 15 dalies pakeitimą numatant, kad 30 procentų būsimos AB Klaipėdos valstybinio jūrų uosto direkcijos akcijų priklausytų Klaipėdos miesto savivaldybei.

BALSUOTA: už - 5 (A. Kaveckis, A. Barbšys, E. Andrejeva, A. Vaitkus, S. Budinas), prieš – 0, susilaiko – 0.

Posėdžio pirmininkas Aidas Kaveckis

Posėdžio sekretorė Lietutė Demidova